open-index/open-wikipedia-markdown huggingface dataset:
გუანაბაკოა

**გუანაბაკოა** () — კუბის დედაქალაქ ჰავანის აღმოსავლეთი, კოლონიური გარეუბანი და ერთ-ერთი მუნიციპალიტეტი. ცნობილია თავის ისტორიული სანტერიით და პირველი აფრიკული კაბილდოთი ჰავანაში. ამ ტერიტორიაზე გაიმართა გუანაკაბოის ბრძოლა — შეტაკება ბრიტანულ და ესპანურ ძალებს შორის ჰავანის ბრძოლისას, შვიდწლიანი ომის მიმდინარეობისას. 

მუნიციპალიტეტსი ვრცელი ვაკეები მიწათმოქმედებისათვის გამოიყენება. ურბანული არეალები შემაღლებულ ადგილებზე მდებარეობს

## დაძმობილებული ქალაქები
*  ხეტაფე, ესპანეთი.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
*Guanabacoa

კატეგორია:კუბის ქალაქები
ლა-ლისა

**ლა-ლისა** () — კუბის დედაქალაქ ჰავანის ერთ-ერთი მუნიციპალიტეტი. 

გააჩნია რამდენიმე გარეუბანი, მათ შორის ალტურას-დე-ლა-ლისა, ელ-კანო, პუნტა-ბრავა, სან-აგუსტინი და ა. შ.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
*რუკა
*havananightlife.com

კატეგორია:კუბის ქალაქები
მარიანაო

**მარიანაო** () — კუბის დედაქალაქ ჰავანის ერთ-ერთი მუნიციპალიტეტი. მდებარეობს ჰავანიდან 6 მილით სამხრეთ-დასავლეთით და მასთან დაკავშირებულია მარიანაოს რკინიგზით. დაარსდა 1830 წელს. მარიანაო შემაღლებულ ადგილას მდებარეობს, ზღვის დონიდან 1500 ფუტზე, შესაბამისად გამოირჩევა ჯანსაღი ჰაერით. 

ჰავანის ზრდასთან ერთად, 1930-1940-იან წლებში მარიანაო მისი ერთ-ერთი გარეუბანი გახდა. 

მუნიციპალიტეტის ტერიტორიაზე აღმართულია კუბელი ფიზიკოსის, დოქტორ კარლოს ფინლეის პატივსაცემი მონუმენტი.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
*details of municipality  (Spanish)

კატეგორია:კუბის ქალაქები
ჰაბანა-დელ-ესტე

**ჰაბანა-დელ-ესტე** ( — აღმოსავლეთი ჰავანა) — კუბის დედაქალაქ ჰავანის ერთ-ერთი მუნიციპალიტეტი. სახელი მომდინარეობს იმ ფაქტით, რომ იგი ჰავანის აღმოსავლეთ ნაწილში მდებარეობს. მოიცავს ჭარბად დასახლებულ არეალებს. 

## პლაჟები 
სიუდად-დე-ლა-ჰაბანის პროვინციის ჩრდილოეთით, 24 კმ სიგრძეზე იშლება ე. წ. აღმოსავლეთი პლაჟები (Playas del Este). მათ შორისაა ტარარა, ელ-მეგანო, ბაკურანაო, სანტა-მარია-დელ-მარი და ა. შ. ეს პლაჟები ძალზედ პოპულარულია ტურისტებში, თავის შესანიშნავი ბუნებრივი პირობებით.

## იხილეთ აგრეთვე 
*კუბის მუნიციპალიტეტები
*კუბის ქალაქების სია

## რესურსები ინტერნეტში 
*details of municipality 

კატეგორია:კუბის ქალაქები
ბულგარეთის მონარქების სია

## ბულგარეთის მონარქების სია
ქვემოთ მოცემულია **ბულგარეთის მონარქების სია**.

## იხილეთ აგრეთვე
* ბულგარეთის პრემიერ-მინისტრების სია
* ბულგარეთის პრეზიდენტი

## რესურსები ინტერნეტში
* Detailed list of Bulgarian rulers (PDF) 

## სქოლიო 
*
კატეგორია:მმართველთა სიები
პლაია

**პლაია** () — კუბის დედაქალაქ ჰავანის ერთ-ერთი მუნიციპალიტეტი. მდებარეობს ქალაქის უკიდურეს ჩრდილო-დასავლეთ ნაწილში. გადაჭიმულია მდინარე ალმენდარესიდან დასავლეთით, სანტა-ფემდე. ჩრდილოეთით გადის ზღვაზე. სიტყვა პლაია ესპანურად პლაჟს ნიშნავს. 

კოლუმბამდელ ხანაში ამ არეალში ადგილობრივი ტაინოს ხალხი სახლობდა, შესაბამისად, დღეს მრავლად მოიპოვება არქეოლოგიური მასალა. 

რაიონში განლაგებულია უცხოეთის მრავალი ქვეყნის საელჩო.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
*Cubasi  - მუნიციპალიტეტის დეტალები 

კატეგორია:კუბის ქალაქები
კორალილიო

**კორალილიო** () — ქალაქი და მუნიციპალიტეტი კუბაში, ვილია-კლარას პროვინციაში. მდებარეობს ზღვის დონიდან 15 მ სიმაღლეზე. დაარსდა 1831 წელს, ხოლო როგორც მუნიციპალიტეტი შეიქმნა 1879 წელს.  

## დემოგრაფია
მუნიციპალიტეტის ფართობია 843 კმ². 2004 წლის აღწერის მონაცემებით მუნიციპალიტეტში ცხოვრობდა 27,571 ადამიანი. მოსახლეობის სიმჭიდროვე შეადგენს 32,7 ადამიანს კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
კარლ ფონ ფრიში

**კარლ ფონ ფრიში** ( დ. 20 ნოემბერი, 1886, ვენა, — გ. 12 ივნისი, 1982, მიუნხენი) —  ავსტრიელი ეთოლოგი. 1973 წელს მას ნობელის პრემია მიანიჭეს ფიზიოლოგიისა და მედიცინის დარგებში. კარლ ფრიში დიდი ხნის განმავლობაში იკვლევდა ფუტკრების სენსორულ აღქმას და იყო ერთ-ერთი პირველი, რომელმაც გამნარტა ფუტკრების ცეკვის მნიშვნელობა.

კარლი იყო ქირურგისა და უროლოგის, ანტონ ფონ ფრიშის ვაჟი. იგი სწავლობდა ვენაში, შემდეგ კი — მიუნხენში. 1910 წელს მან მიიღო დოქტორის ხარისხი და ამავე წელს დაიწყო მუშაობა ასისტენტად მიუნხენის უნივერსიტეტის ზოოლოგიურ დეპარტამენტში. 1912 წელს იგი გახდა ლექტორი ზოოლოგიის დარგში.

მეცნიერის შესწავლის ობიექტი იყო ევროპული ფუტკარი. მან აღმოაჩინა, რომ ფუტკრებს შეუძლიათ ყვავილების ერთმანეთისგან გარჩევა მათივე სპეციფიკური სუნით. ფუტკრის მგრძნობელობა ტკბილ გემოზე, ადამიანტან შედარებით, უფრო ძლიერია. ფრიში ფიქრობდა, რომ ფუტკრებს შეუძლიათ ფერების ერთმანეთისგან გარჩევა. დღეისათვის დადასტურებულია, რომ ფუტკარი ერთმანეთისგან ვერ განარჩევს წითელსა და შავს, თუმცა შეუძლია ერთმანეთისგან განასხვავოს ყვითელი, თეთრი, ლურჯი და იასამნისფერი.

## რესურსები ინტერნეტში 
* Karl Von Frisch, *The Dance Language and Orientation of Bees* , (1967) Harvard University Press
* Dance and communication of honey bees
* Karl von Frisch, *Decoding the Language of the Bee*, Nobel Lecture, December 12, 1973 
* Biography and bibliography in the Virtual Laboratory of the Max Planck Institute for the History of Science
* Autobiography 

## სქოლიო
კატეგორია:ავსტრიელი ეთოლოგები
კატეგორია:ნობელის პრემიის ლაურეატები ანბანის მიხედვით
კატეგორია:ვენაში დაბადებულები
პითეკანთროპი

მინი|250პქ
**პითეკანთროპი** — ადამიანის მსგავსი მაიმუნი. ამ სახელით მეცნიერები იხსენიებენ იმ არსებას, რომელიც ჯერ კიდევ ცხოველთა სამეფოდან არ იყო გამოყოფილი, მაგრამ განსხვავდებოდა მაიმუნისაგან და რომელსაც გააჩნდა ის უმთავრესი ნიშან-თვისება, რაც ადამიანს: იგი ორ ფეხზე დადიოდა. ამასთანავე, მისი ტვინი ორჯერ აღემატებოდა მაიმუნისას. პითეკანთროპის ევოლუციის შედეგად წარმოიშვა ნეანდერტალელი, რომელიც თანამედროვე ადამიანის პარალელურად ბინადრობდა ევროპის ტერიტორიაზე. მთელი ეს პროცესი წარიმართა ქვის ხანაში ანუ პალეოლითში.

## რესურსები ინტერნეტში
* 
* Human Timeline (Interactive) — Smithsonian, National Museum of Natural History
* ენციკლოპედია „ბრიტანიკა“
* დიდი რუსული ენციკლოპედია

კატეგორია:მაიმუნები
კატეგორია:ჰომო ერექტუსი
კატეგორია:პალეოლითი
კოტორო

**კოტორო** () — კუბის დედაქალაქ ჰავანის ერთ-ერთი მუნიციპალიტეტი. მდებარეობს კარეტერა-სენტრალის ავტომაგისტრალის გასწვრივ. ძველი ჰავანიდან დაშორებულია 16 კმ-ით. დაარსდა 1822 წელს. 1950-იან წლებში კოტოროს ზრდამ განსაკუთრებით დიდ ნიშნულებს მიაღწია. 

მუნიციპალიტეტის მოსახლეობა 74 650 ადამიანს შეადგენს.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
*Site Web Cotorro 
*Site Web of Culture Cotorro 

კატეგორია:კუბის ქალაქები
რეგლა (კუბა)

**რეგლა** — კუბის დედაქალაქ ჰავანის ერთ-ერთი მუნიციპალიტეტი, კომერციული, საპორტო და ინდუსტრიული გარეუბანი. 

ქალაქი ცნობილია თავის მდიდარი კოლონიური ისტორიით. პირველი დასახლებები ამ არეალში 1690-იან წლებში გაჩნდა, ამავე პერიოდში აშენდა წმინდა მარიამის ეკლესიაც. ქალაქის დაარსების ოფიციალურ თარიღად 1765 წელი მიიჩნევა. XIX საუკუნეში იგი კონტრაბანდისტების ცენტრს წარმოადგენდა. 

ამჟამად ქალაქი ცნობილია საცეკვაო ანსამბლ „გუარაჩეროს დე რეგლათი“. 

## დემოგრაფია
2004 წელს, მუნიციპალიტეტის მოსახლეობა 44 431 ადამიანს შეადგენდა. 9 კმ² ფართობზე მოსახლეობის სიმჭიდროვე იყო 4 936,8 ადამიანი კმ²-ზე.

## დაძმობილებული ქალაქები
* კორსიკო, იტალია
* რიჩმონდი, აშშ

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
* Unofficial Regla Sister City Web Site 

## სქოლიო
კატეგორია:კუბის ქალაქები
საგუა-ლა-გრანდე

**საგუა-ლა-გრანდე** () — ქალაქი და მუნიციპალიტეტი კუბაში, ვილია-კლარას პროვინციაში. ქალაქის სიახლოვეს ოკეანეში, არის საბანა-კამაგუეის არქიპელაგის რიფები. დაარსდა 1812 წელს, ხოლო როგორც მუნიციპალიტეტი შეიქმნა 1842 წელს. XX საუკუნის დასაწყისში საგუა-ლა-გრანდე და მისი პორტი იყო მნიშვნელოვანი სავაჭრო ცენტრი. ამჟამად ქალაქის ეკონომიკა ეფუძნება ქიმიურ და კვების მრეწველობას. მიმდინარეობს შაქრისა და ბრინჯის წარმოება. განვითარებულია ასევე მესაქონლეობა და თევზჭერა. არის ფართო ქუჩები და მეჩხერი მოძრაობა, რაც განაპირობებს ქალაქში მშვიდი ატმოსფეროს არსებობას. 

## დემოგრაფია
მუნიციპალიტეტის ფართობია 661 კმ². 2004 წლის აღწერის მონაცემებით ქალაქში ცხოვრობდა 56,097 ადამიანი. მოსახლეობის სიმჭიდროვე შეადგენს 84,9 ადამიანს კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
ეიჯიზმი

**ეიჯიზმი** — უარყოფითი ან დამამცირებელი დამოკიდებულება სხვა ადამიანის მიმართ მისი ასაკის გამო. ასეთი ტიპის დისკრიმინაცია მოიცავს ყველა ასაკობრივ ჯგუფს, თუმცა ყველაზე ხშირად ხანშიშესულ ადამიანებთან დამოკიდებულებას ეხება.

რ. ბატლერი იყო პირველი, რომელმაც ეს ტერმინი იხმარა. მან ეიჯიზმი განსაზღვრა, როგორც ზოგიერთ ახალგაზრდისა და ზრდასრული ადამიანების ღრმად დამალულიშფოთვის გამოვლინება, მოხუცი ადამიანებისადმი, დაავადებებისადმი, ინვალიდებისადმი მათი პიროვნული ზიზღი, დაუცველობის, უსარგებლობის და სიკვდილის შიში. მოგვიანებით, ეიჯიზმი მან აღწერა, როგორც პროცესი, რომელიც ეფუძნება მუდმივ სტერეოტიპიზაციასა და დისკრიმინაციას დაბერების, ასაკის მატების გამო, ისევე, როგორც რასიზმი და სექსიზმი ეფუძნება კანის ფერსა და სქესს. ზოგიერთი ავტორს მიაჩნია, რომ საზოგადოების ახალგაზრდებზე ფოკუსირებაც ეიჯიზმის გამოხატულებაა.

## სახეები 
თავის მხრივ, ეიჯიზმი მოიცავს ორ სახეს:

*ინსტიტუციონალისტური ეიჯიზმი* - როდესაც იურიდიულად არის გამყარებული ადამიანთა გარკვეული ასაკობრივი ჯგუფის დისკრიმინაციის უფლება.

*შინაგანი ეიჯიზმი* - მოიცავს დამამცირებელ ინტერპერსონალურ მოქმედებებს, ნეგატიურ აზრებსა და ქცევებს (მაგ.: იგნორირება, ფიზიკური ან ფსიქიკური ძალადობა და ა.შ.).

## მიდგომები 
ეიჯიზმის მიმართ არსებობს განსხვავებული მიდგომები:
#პირველი მიდგომის თანახმად, ეიჯიზმი ვლინდება მხოლოდ ხანშიშესული ადამიანების მიმართ. საზოგადოებაში ამ ადამიანთა ჯგუფი გარკვეულწილად უმცირესობაშია და ისინი სახელმწიფოსთვის *ზედმეტ ტვირთად* იქცევიან. ასაკის მატებასთან ერთად მცირდება ამ ადამიანთა პატივისცემის დონე, შესაბამისად, გარშემომყოფები ასაკოვან ადამიანებს აღარ განიხილავენ როგორც თანასწორს და  დამამცირებლად ექცევიან.
#მეორე მიდგომის თანახმად, ეიჯიზმი ვრცელდება არა მხოლოდ  ხანშიშესულ ადამიანთა ჯგუფზე, არამედ ნებისმიერ იმ შემთხვევაში, როდესაც ადამიანის დისკრიმინირება ხდება ასაკობრივი ნიშნის მიხედვით. ცხოვრების ყოველ ეტაპზე ადამიანი ეჯახება ასაკთან დაკავშირებულ შეზღუდვებს. გამოდის, რომ ეიჯიზმი ეხება პიროვნების ცხოვრების ყოველ ეტაპს და არა მხოლოდ გვიან პერიოდს.

## იხილეთ აგრეთვე 
* ეთნოცენტრიზმი
* ნაციზმი
* ფაშიზმი
* ქსენოფობია
* შოვინიზმი
* რასიზმი

## ლიტერატურა 
* Краснова О.В., Лидере А.Г. - Социальная психология старения

## რესურსები ინტერნეტში 
* ეიჯიზმი - სტერეოტიპები და პრეჯუდისები ასაკის შესახებ 
* ეიჯიზმი - დისკრიმინაცია ასაკის მიხედვით 

კატეგორია:ეიჯიზმი
კატეგორია:დისკრიმინაცია
26 ივლისის მოძრაობა

მინი|250პქ|მოძრაობის დროშა
**26 ივლისის მოძრაობა** () — რევოლუციური მოძრაობა კუბაში, დაარსებული ფიდელ კასტროს მიერ 1953 წელს. მოძრობამ 1959 წლის 1 იანვარს დაამხო ფულხენსიო ბატისტას ხელისუფლება. მან სახელწოდება მიიღო 1953 წლის 26 ივლისს მონკადას ყაზარმაზე რევოლუციონერების თავდასხმის მიხედვით. მოძრაობის რეორგანიზაცია მოხდა მექსიკაში 1955 წელს. მისი უმთავრესი ამოცანა გახდა ჩამოეყალიბებინა ორგანიზებული პარტიზანული ძალები, რომლებიც იბრძოლებდნენ ბატისტას რეჟიმის დასამხობად. 

## რესურსები ინტერნეტში
* კუბის რევოლუციის ისტორია.
* Материалы по Кубинской революции в Библиотеке Йельского Университета
* Фидель Кастро и создание «Движения 26 июля» 

კატეგორია:კუბის რევოლუცია 
კატეგორია:კუბის ისტორია
კატეგორია:კომუნიზმი
კატეგორია:პოლიტიკური პარტიები ანბანის მიხედვით
ტრიბუნა.ge

**ტრიბუნა.ge** — დამოუკიდებელი საზოგადოებრივ-პოლიტიკური ინტერნეტ-გაზეთი. ფუნქციონირებდა 2011 წლის მარტიდან — 2012 წლის სექტემბრამდე. გამოცემა ხელმძღვანელობდა თავისუფალი პრესის პრინციპებით.

ჟურნალისტური სტანდარტების დაცვით მომზადებული ახალი ამბებისა და პუბლიკაციების გარდა, „ტრიბუნა.ge“ მკითხველს სთავაზობდა ბლოგებს. ინტერნეტგაზეთში ასევე იყო სპეციალური რუბრიკა — „მოსაზრება“, რომელშიც სხვადასხვა აქტუალურ თემაზე დაწერილი მოსაზრებები ქვეყნდებოდა. მოსაზრებების  ბლოკში გამოქვეყნებული პუბლიკაციების ავტორები, ძირითადად, „ტრიბუნა.ge“-ის მკითხველები იყვნენ.

## სქოლიო
კატეგორია:ქართული ინტერნეტ-გაზეთები
მანიკარაგუა

**მანიკარაგუა** () — ქალაქი და მუნიციპალიტეტი კუბაში, ვილია-კლარას პროვინციაში. განვითარებულია სოფლის მეურნეობა, მოჰყავთ თამბაქო და ყავა. ეს უკანასკნელი იზრდება მთის ფერდობებზე. 

## დემოგრაფია
მუნიციპალიტეტის ფართობია 1,063 კმ². 2004 წლის აღწერის მონაცემებით მუნიციპალიტეტში ცხოვრობდა 73,370 ადამიანი. მოსახლეობის სიმჭიდროვე შეადგენს 69,0 ადამიანს კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
საქართველოს ნიადაგმცოდნეობის, აგროქიმიისა და მელიორაციის სამეცნიერო-კვლევითი ინსტიტუტი

**საქართველოს სსრ სასოფლო-სამეურნეო წარმოების სახელმწიფო კომიტეტის  მ. საბაშვილის სახელობის საქართველოს ნიადაგმცოდნეობის, აგროქიმიისა და მელიორაციის სამეცნიერო-კვლევითი ინსტიტუტი**  — დაარსდა 1946 წელს თბილისში. დაარსების ინიციატორი და პირველი დირექტორი იყო მიხეილ საბაშვილი. ჰქონდა განყოფილებები: ნიადაგმცოდნეობის, აგროქიმიურის, მელიორაციის, ნიადაგის ეროზიის, კოლხეთის ათვისების, სამეცნიერო-ტექნიკური ინფორმაციის; ლაბორატორიები: ნიადაგის ფიზიკის, იზოტოპების, მიკრობიოლოგიის ინსტიტუტი იკვლევდა ნიადაგურ საფარს და ადგენდა მიწის რესურსების რაციონალური გამოყენების, რეკულტივაციისა და ხარისხობრივი მაჩვენებლების შეფასების საკითხებს. სოფლის მეურნეობაში სასუქებისა და იზოტოპების სწორად გამოყენების ღონისძიებებს. ამუშავებდა კოლხეთის დაბლობის დაჭაობებული და აღმოსავლეთ საქართველოს დამლაშებული ნიადაგების მელიორაციის, ათვისებისა და ეროზიის საწინააღმდეგო ღონისძიებებს. ჰქონდა ასპირანტურა, ბიბლიოთეკა (39 ათასი ბიბლიოგრაფიული ერთეული). 7 საყრდენი პუნქტი, გამოსცემდა „სამეცნიერო შრომათა“ კრებულებს.
## ლიტერატურა
კატეგორია:საქართველოს ყოფილი სამეცნიერო ორგანიზაციები
პლასა-დე-ლა-რევოლუსიონი

**პლასა-დე-ლა-რევოლუსიონი** () — კუბის დედაქალაქ ჰავანის ერთ-ერთი მუნიციპალიტეტი და მოედანი. 

მუნიციპალიტეტი გადაჭიმულია მოედნიდან დაბლა, ზღვამდე. ასევე მოიცავს ვედადოს რაიონს. 

## მოედანი
[მინი|250პქ|მარცხნივ|[ხოსე მარტის მემორიალი]]
მოედანი მსოფლიოს ქალაქების მოედნებს შორის სიდიდით 31-ე ადგილზეა და 72000 მ² ფართობს იკავებს. 

ამ მოედანზე გამართულა მრავალი პოლიტიკური აქცია, აქედან მიმართავდნენ ხალხს ფიდელ კასტრო და სხვა პოლიტიკური ლიდერები. მმართველობის დროს, მნიშვნელოვან შემთხვევებში, კასტრო მოედნიდან მილიონობით ადამიანს მიმართავდა, ტრადიციად იყო მიმართვა ყოველი წლის 26 ივლისს. 

მოედანის მთავარი ნაგებობაა ხოსე მარტის მემორიალი, რომელიც 109 სიმაღლის კოშკსა და 18 მ სიმნაღლის სტატუეტს წარმოადგენს. მოედნის გარშემო განლაგებულია ეროვნული ბიბლიოთეკა, მრავალი სამინისტრო და სხვა შენობები. მონუმენტის უკან მდებარეობს ყოფილი მმართველი ფიდელ კასტროს ოფისი, რომელიც მკაცრად დაცულია. მემორიალის მოპირდაპირე მხარეს, გაკრულია ჩე გევარას ცნობილი სურათი სლოგანით: "Hasta la Victoria Siempre" (ყოველთვის გამარჯვებისკენ). 

მოედნისა და ხოსე მარტის მემორიალის მშენებლობა ფულხენსიო ბატისტას მმართველობის დროს დაიწყო და 1959 წელს დასრულად (ხელისუფლებაში ფიდელ კასტროს მოსვლის წელს). თავდაპირველად მას პლასა-სივიკა (Plaza Cívica — სამოქალაქო მოედანი) ერქვა, კუბის რევოლუციის (1959) შემდეგ კი პლასა-დე-ლა-რევოლუსიონ (რევოლუციის მოედანი) ეწოდა.

## დემოგრაფია
2004 წელს, მუნიციპალიტეტის მოსახლეობა 161 631 ადამიანს შეადგენდა. 12 კმ² ფართობზე მოსახლეობის სიმჭიდროვე იყო 13 469,3  ადამიანი კმ²-ზე.

## გალერეა

Image:Revolution square.jpg|ხოსე მარტის მემორიალი
Image:TeatroNacional de Cuba.JPG|კუბის ეროვნული თეატრი
File:Plaza de la Revolucion 24 January 2008 IMG 0672.jpg|მოედანი და შინაგან საქმეთა სამინისტროს ხედი ხოსე მარტის მემორიალიდან

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
*
*Havana's Che Guevara Mural gets a Twin 

## სქოლიო
კატეგორია:კუბის ქალაქები
ჰიპნოზი

[მინი|220პქ|[რიხარდ ბერგი – ჰიპნოზის სეანსი]]
მინი|220პქ|thumbtime=7|*Photographic Studies in Hypnosis, Abnormal Psychology* (1938)
**ჰიპნოზი** (ძვ.-ბერძნ. ὕπνος - ძილი) — ცნობიერების შეცვლილი მდგომარეობა, რომელიც ხასიათდება ღრმა მოდუნებით, შთაგონებისადმი მიმღებლობით, აღქმის, მეხსიერების, მოტივაციის და თვითკონტროლის ცვლილებებით. ჰიპნოზში მყოფი ადამიანი გარეგნულად ძილის მაგვარ მდგომარეობაში იმყოფება, თუმცა ძილი მასში საერთოდ არ მონაწილეობს. ჰიპნოტურ მდგომარეობაში მყოფი ადამიანები მომატებული შთაგონებადობით ხასიათდებიან ჰიპნოტიზიორის შთაგონების მიმართ. ისინი გრძნობენ, რომ მათი ქცევა ყოველგვარი ცნობიერი განზრახვისა და ძალისხმევის გარეშე ხორციელდება.

ჰიპნოზის მოქმედების ფსიქოლოგიურ თავისებურებათა შესახებ მკვლევართა შორის თანხმობა არ არსებობს. ადრეული თეორიის თანახმად, ჰიპნოზში მყოფი პირები ტრანსის მაგვარ მდგომარეობაში იმყოფებიან, რომელიც დიდად განსხვავდება ფხიზელი ცნობიერების მდგომარეობისგან. მეორე თეორიის თანახმად კი ჰიპნოზი მხოლოდ მომატებულ მოტივაციას წარმოადგენს. სხვა თეორიების მიხედვით, ჰიპნოზი *როლური თამაშის* ერთ-ერთი ნაირსახეობა - პლაცებო რეაქციის სახეობაა და მიმართულია ჰიპნოტიზიორის მოწონების დასამსახურებლად.

## ჰიპნოტური სტიმულაცია 
ჰიპნოტური სტიმულაცია ჰიპნოზის მოსამზადებელი ეტაპია. ეს არის მოსამზადებელ აქტივობათა ერთობლიობა, რომელსაც მინიმუმამდე დაჰყავს გარე გამღიზიანებლები და მონაწილეებს მხოლოდ შეთავაზებულ სტიმულებზე ამახვილებინებს ყურადღებას და შთააგონებს, რომ ისინი ცნობიერების განსაკუთრებულ მდგომარეობაში გადასასვლელად ემზადებიან.

## ჰიპნობილურობა 
ჰიპნობილურობა იმის მაჩვენებელია, თუ რა ხარისხით ექვემდებარება მოცემული ინდივიდი სტანდარტულ ჰიპნოტურ შთაგონებას. ინდივიდები შთაგონებადობის ფართო დიაპაზონით ხასიათდებიან, მისი სრული არქონიდან ტოტალურ შთაგონებამდე.

ჰიპნობილურობა შედარებით სტაბილური მახასიათებელია. როგორც კვლევები ცხადყოფს, მოზრდილებში ეს მაჩვენებელი ფაქტობრივად უცვლელი რჩება. ბავშვები უფრო მაღალი შთაგონებადობით გამოირჩევიან. ეს მონაცემი თავის მაქსიმუმს მოზარდობის ასაკში აღწევს, შემდეგ კი თანდათან კლებულობს.

## ჰიპნოტური ანალგეზია 
მეცნიერები თანხმდებიან იმაზე, რომ ჰიპნოზს ტკივილის შემცირების უნარი აქვს, რასაც *ჰიპნოტური ანალგეზია* ეწოდება. ვინაიდან ჩვენი გონება წინასწარი განჭვრეტითა და შიშით აძლიერებს ტკივილის სტიმულებს, ჰიპნოზის საშუალებით სწორედ ამ ფსიქოლოგიური ეფექტის შემცირებაა შესაძლებელი. ტკივილის კონტროლი მიიღწევა სხვადასხვა ჰიპნოტური შთაგონებით: სხეულის ნაწილის არაორგანულად ან მთლიანი სხეულისგან განცალკევებულად წარმდგენა, გონების განთავისუფლება სხეულისგან, დროის სხვადასხვანაირად დამახინჯება. ჰიპნოზი განსაკუთრებით მნიშვნელოვანი ისეთ პაციენტებთანაა, რომელთა შემთხვევაშიც სრული ანესტეზიის მიღწევა შეუძლებელია (მაგ.: ორსული ქალების შემთხვევაში).

**აუტოჰიპნოზი** (თვითჰიპნოზი) ტკივილის კონტროლისადმი საუკეთესო მიდგომაა, რადგან პაციენტს ტკივილის გაჩენისთანავე შეუძლია მისი გამოყენება.

## ლიტერატურა 
* ფ.ზიმბარდო, რ. გერიგი - ფსიქოლოგია და ცხოვრება.

კატეგორია:ფსიქოლოგია
საქართველოს ნახშირის მომპოვებელი საწარმოო გაერთიანება

**საქართველოს ნახშირის მომპოვებელი საწარმოო გაერთიანება**  (*საქნახშირი*) — სსრ კავშირის ნახშირის მრეწველობის საწარმოო გაერთიანება ქ. ქუთაისში. ამუშავებდა ტყიბულ-შაორისა და ტყვარჩელის ნახშირისა და ახალციხის მურა ნახშირის საბადოებს- აერთიანებდა  ტყიბულის ლენინის სახელობის, ორჯონიკიძის სახელობის, „დასავლეთისა“ და „აღმოსავლეთის“ (№ 2) შაყტებს, ტყვარცელის შახტების სამმართველოებს — ლენინის სახელობისა (№ 8 და სსრკ 50-ე წლისთავის სახელობის შახტები) და ლაკობას სახელობისა (№ 2, №3 და №5 შახტები), ახალციხის №1 შახტს, ტყიბულისა და ტყვარჩელის ცენტრალურ მამდიდრებელ ფაბრიკებსა და ორჯონიკიძის სახელობის შახტის მომსახურე მამდიდრებელ ფაბრიკას. 

საქართველოში ნახშირის მოპოვება ტყიბულის საბადოს დამუშავებით დაიწყო 100 წელზე მეტი ხნის წინათ, ხოლო რუსთავის მეტალურგიული ქარხნის მშენებლობასთან დაკავშირებით 1944 წლიდან ფართოდ გაიშალა შახტების მშენებლობა. 1945-1948 წლებშიტყვარჩელში საფუძველი ჩაეყარა №3,  4, 5 და 6 შახტების მშენებლობას (წლიური საწარმოო სიმძლავრე 870 ათ. ტ), 1946 წელს ტყვარჩელში, ხოლო 1953 წელს ტყიბულში ამოქმედდა ნახშირის ცენტრალური მამდიდრებელი ფაბრიკები, 1948 წლიდან ახალციხის საბადოშ დაიწყო მურა ნახშირის მოპოვება. 1928 წელს საქართველოში მოიპოვეს 85 ათ. ტ.
## ლიტერატურა
კატეგორია:საქართველოს ყოფილი   გაერთიანებები
რემედიოსი

**რემედიოსი** () — ქალაქი და მუნიციპალიტეტი კუბაში, ვილია-კლარას პროვინციაში. დაარსდა 1513-1524 წლებს შორის. დავდაპირველად ეწოდებოდა სანტა-კრუს-დე-ლა-საბანა, მოგვიანებით არაერთხელ შეიცვალა სახელწოდება. 1578 წელს ეწოდა სან-ხუან-დე-ლოს-რემედიოს-დე-ლა-საბანა-დელ-კაიო. 

## დემოგრაფია
მუნიციპალიტეტის ფართობია 560 კმ². 2004 წლის აღწერის მონაცემებით მუნიციპალიტეტში ცხოვრობდა 46,482 ადამიანი. მოსახლეობის სიმჭიდროვე შეადგენს 83,0 ადამიანს კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
კამახუანი

**კამახუანი** () — ქალაქი და მუნიციპალიტეტი კუბაში, ვილია-კლარას პროვინციაში. ქალაქის სიახლოვეს გაედინება ამავე სახელწოდების მდინარე. განვითარებულია სოფლის მეურნეობა. მიმდინარეობს შაქრის ლერწმისა და თამბაქოს წარმოება. 

## დემოგრაფია
მუნიციპალიტეტის ფართობია 614 კმ². 2004 წლის აღწერის მონაცემებით მუნიციპალიტეტში ცხოვრობდა 63,544 ადამიანი. მოსახლეობის სიმჭიდროვე შეადგენს 103,5 ადამიანს კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
ძამის ეკლესია

**ძამის ეკლესია** — ნაეკლესიარი ხაშურის მუნიციპალიტეტის სოფელ ალექსანდრესწყაროდან 5-6 კმ-ზე, ნასოფლარ ძამის სამხრეთ-დასავლეთით სასაფლაოზე, ფიჭვნარში. ეკლესია დარბაზულია (8,3 X 5 მ), ნაგებია ნატეხი ქვიშაქვით. ძეგლი ძლიერ დაზიანებულია. შემორჩენილია დასავლეთი კედელი 2,5 მეტრის სიმაღლეზე და საკურთხევლის ნაწილი ერთი მეტრის სიმაღლეზე. შესასვლელი სამხრეთიდან ჰქონია. აფსიდი ნახევარწრიულია.

## ლიტერატურა
კატეგორია:ხაშურის  მუნიციპალიტეტის ტაძრები
კემადო-დე-გუინესი

**კემადო-დე-გუინესი** () — ქალაქი და მუნიციპალიტეტი კუბაში, ვილია-კლარას პროვინციაში. მდებარეობს კუნძულის დაახლოებით ცენტრალურ ნაწილში, ზღვის დონიდან 85 მ სიმაღლეზე. 

## დემოგრაფია
მუნიციპალიტეტის ფართობია 338 კმ². 2004 წლის აღწერის მონაცემებით მუნიციპალიტეტში ცხოვრობდა 22,590 ადამიანი. მოსახლეობის სიმჭიდროვე შეადგენს 66,8 ადამიანს კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
სან-მიგელ-დელ-პადრონი

**სან-მიგელ-დელ-პადრონი** () — კუბის დედაქალაქ ჰავანის ერთ-ერთი მუნიციპალიტეტი. იგი ჰავანის სამხრეთ-აღმოსავლეთი გარეუბანია.

ეს ვრცელი დემოგრაფიული არეალი 1940-იანი წლების ბოლომდე დაუსახლებელი იყო, მასიური დასახლება ადრეულ 60-იან წლებში დაიწყო. ამავე წლებში ის ადმინისტრაციულად გუანაბაკოის მუნიციპალიტეტს დაექვემდებარა. 

1970-იან წლებში სან-მეგელ-დელ-პადრონი კუბის რაიონებს შორის ერთ-ერთი ყველაზე მოუწესრიგებელი იყო, რაც განპირობებეული იყო შავი ბაზრის საქონლითა და სურსათ-სანოვაგით. 

## დემოგრაფია
2004 წელს, მუნიციპალიტეტის მოსახლეობა 159,273 ადამიანს შეადგენდა. 26 კმ² ფართობზე მოსახლეობის სიმჭიდროვე იყო 6 125,9  ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
კარეტერა-სენტრალი

მინი|250პქ|კარეტერა-სენტრალი
[მინი|250პქ|კარეტერა-სენტრალი [ვილია-კლარას პროვინციაში]]
**კარეტერა-სენტრალი** () — დასავლეთი-აღმოსავლეთის მიმართულების ავტომაგისტრალი, რომელიც მთელს სიგრძეზე კვეთს კუნძულ კუბას. 

მშენებლობა ოფიციალურად 1927 წელს, ხერარდო მაჩადოს მმართველობისას დაიწყო. მიემართება კუნძულ კუბის გასწვრივ, დასავლეთიდან აღმოსავლეთისკენ, პინარ-დელ-რიოდან ორიენტემდე. გზა ორზოლიანია. მას განსაკუთრებული ეკონომიკური ღირებულება გააჩნდა მაჩადოსა და ფულხენსიო ბატისტას ადმინისტრაციებისათვის. ის უზრუნველყოფდა შაქრის ლერწმის სწრაფ გადაადგილებას და პროვინციებს შორის ეფექტურ კომუნიკაციას. 

კარეტერა ცენტრალი დასავლეთ კუბაში, ქალაქ პინარ-დელ-რიოში იწყება და ერთმანეთთან აერთებს მთავარ ქალაქებს, პროვინციებსა და მათ დედაქალაქებს, გარდა სიენფუეგოსისა. მისი სიგრძე 1 250 კმ-ია და მთავრდება ბარაკოაში, გუანტანამოს პროვინციის აღმოსავლეთ ნაწილში. 

## რესურსები ინტერნეტში
*ფოტოები

## სქოლიო
კატეგორია:კუბა
კოტ-დ’ივუარის მეორე სამოქალაქო ომი

**კოტ-დ’ივუარის მეორე სამოქალაქო ომი** — მწვავე პოლიტიკური კრიზისი კოტ-დ’ივუარში. დაიწყო საპრეზიდენტო არჩევნების მეორე ტურის შემდეგ, 2010 წლის 28 ნოემბერს. მიმდინარეობდა ქუჩის შეტაკებები კოტ-დ’ივუარის სახალხო ფრონტის ლიდერ, მოქმედ პრეზიდენტ ლორან გბაგბოსა და მის მოწინააღმდეგე ალასან უატარას მომხრეებს შორის, რომლებიც მხარს უჭერდნენ გაერთიანებული რესპუბლიკელების პარტიას. არეულობის პერიოდში დაიღუპა 1000 ადამიანი.

## იხილეთ აგრეთვე 
* კოტ-დ’ივუარის პირველი სამოქალაქო ომი
* სამოქალაქო ომების სია

## რესურსები ინტერნეტში 
* Thousands Flee Ivory Coast as President Gbagbo Refuses to Cede Power - video report by *Democracy Now!*
* Statement of the African Union Observer Mission 

## სქოლიო 
კატეგორია:კოტ-დ’ივუარის ისტორია
კატეგორია:XXI საუკუნის ომები
რუპერტ გრინტი

**რუპერტ გრინტი** () — ინგლისელი მსახიობი, რომელმაც სახელი გაითქვა რონ უისლის როლის შესრულებით ჰარი პოტერის ფილმების სერიაში. ეს როლი მან 11 წლის ასაკში მიიღო. მანამდე რუპერტი მონაწილეობდა მხოლოდ სასკოლო და ადგილობრივი თეატრალური დასის დადგმებში. 2001-2011 წლებში ჰარი პოტერის ფილმების სერიაში მან დენიელ რედკლიფისა და ემა უოტსონის პარტნიორობით ითამაშა.

## ფილმოგრაფია 
## რესურსები ინტერნეტში 
* 

კატეგორია:ინგლისელი მსახიობები
კატეგორია:დაბადებული 1988
კატეგორია:მსახიობები ანბანის მიხედვით
კატეგორია:ცოცხალი ადამიანები
საბანა-კამაგუეის არქიპელაგი

**საბანა-კამაგუეის არქიპელაგი** () — კუნძულთა ჯგუფი ატლანტის ოკეანეში, კუბის ჩრდილოეთ სანაპიროს გასწვრივ. არქიპელაგი ვრცელდება მატანსასის, ვილია-კლარას, სანქტი-სპირიტუსის, სიეგო-დე-ავილისა და კამაგუეის პროვინციების ჩრდილოეთით. ისაზღვრება ატლანტის ოკეანის წყლებითა და ნიკოლასისა და ძველი ბაჰამის სრუტეებით. 

კუნძულთა ჯგუფი ვრცელდება ჩრდილო-დასავლეთიდან (იკაკოსის ნახევარკუნძულიდან) სამხრეთ-აღმოსავლეთისაკენ (ნუევიტასის ყურემდე) დაახლოებით 475 კმ-ზე. არქიპელაგის საერთო ფართობია 75,000 კმ². საბანა-კამაგუეის არქიპელაგი მოიცავს 2517 რიფსა და კუნძულს. დასავლეთ ნაწილს შეადგენს ხარდინეს-დელ-რეის არქიპელაგი, რომელიც აერთიანებს მცირე კუნძულებს: კაიო-კოკოს, კაიო-გილერმოს, კაიო-რომანოსა და სხვა. 

მარჯნის რიფები და პლაჟები ხელს უწყობენ ტურიზმის განვითარებას.

## სქოლიო
კატეგორია:კუბის კუნძულები
კაიო-კოკოს აეროპორტი

**კაიო-კოკოს აეროპორტი** () — ყოფილი აეროპორტი კუნძულ კაიო-კოკოზე (კუბა). წარმოადგენდა საერთაშორისო კომერციულ აეროპორტს, რომელიც ფუნქციონირებდა 2002 წლამდე. ასრულებდა ჩარტერულ რეისებს ევროპელი და კანადელი ტურისტებისთვის. ასაფრენ-დასაჯდომი ზოლი დღეისათვის ემსახურება საავტომობილო გზის ახალ მარშრუტს.

2002 წლიდან კაიო-კოკოს აეროპორტი შეცვალა ხარდინეს-დელ-რეის აეროპორტმა.

## იხილეთ აგრეთვე
* ხარდინეს-დელ-რეის აეროპორტი

## რესურსები ინტერნეტში
* კაიო-კოკოს აეროპორტი 
* კაიო-კოკოს აეროპორტი  

კატეგორია:კუბის აეროპორტები
ხარდინეს-დელ-რეი

[მინი|[კაიო-კოკოს სანაპირო]] 
**ხარდინეს-დელ-რეი** () — კუნძულთა ჯგუფი ატლანტის ოკეანეში, კუბის ჩრდილოეთ სანაპიროს გასწვრივ. სიეგო-დე-ავილისა და კამაგუეის პროვინციების ჩრდილოეთით. შედგება მარჯნის რიფებისაგან. ჩრდილო-დასავლეთიდან სამხრეთ-აღმოსავლეთისაკენ გადაჭიმულია 200 კმ-ზე. ეკუთვნის საბანა-კამაგუეის არქიპელაგს. კუნძულს სახელი უწოდეს ესპანელმა კონკისტადორებმა 1513 წელს იმდროინდელი ესპანეთის მეფის ფერდინანდ II-ს პატივსაცემად. 

არქიპელაგის შემადგენლობაშია ცნობილი კუნძულები კაიო-კოკო და კაიო-გილერმო. ხარდინეს-დელ-რეის არქიპელაგის ტერიტორიაზეა 2002 წელს დაარსებული ელ-ბაგის ბუნებრივი პარკი, რომელიც მდიდარია ფლორითა და ფაუნით. კუნძულ კაიო-კოკოზე მდებარეობს ხარდინეს-დელ-რეის აეროპორტი.

## რესურსები ინტერნეტში
* ხარდინეს-დელ-რეი 

## სქოლიო
კატეგორია:კუბის კუნძულები
პიროვნება

**პიროვნება** — უნიკალური ფსიქოლოგიური თვისებების რთული ერთობლიობა, რომელიც განსხვავებულ სიტუაციებში და სხვადასხვა დროს გავლენას ახდენს ინდივიდის ქცევის თავისებურებებზე. [thumb|პიროვნების აბსტრაქტული ნახატი — [პაულ კლეე]]

## ტერმინის მიმოხილვა
ფსიქოლოგმა გორდონ ოლპორტმა (Allport, 1937), არსებული ლიტერატურული მასალის ანალიზის საფუძველზე ცნება „პიროვნების“ ორმოცდაათამდე განმარტება გამოყო, რომელიც კატეგორიებში დააჯგუფა. ძირითადად გამოიყო ორი მიდგომა:
* **ბიოსოციალური** — ამ კატეგორიაში გაერთიანებული თეორიების მიხედვით პიროვნების მეცნიერული განმარტება დიდად არ განსხვავდება ამ ცნების ყოველდღიური, არამეცნიერული გაგებისგან. ისინი პიროვნებას განიხილავენ, როგორც *სოციალურ სასტიმულო ღირებულებას* და სწორედ გარშემომყოფთა რეაქცია განსაზღვრავს ინდივიდის პიროვნებას. ოლპორტი კატეგორიულად ეწინააღმდეგება იმ მოსაზრებას, რომ პიროვნება შედგება მხოლოდ სხვათა რეაქციებისგან და უპირატესობას ბიოფიზიკურ მიდგომას ანიჭებს.
* **ბიოფიზიკური** — ამ კატეგორიაში გაერთიანებული თეორიების თანახმად, პიროვნება  სუბიექტის მახასიათებებისა და ნიშნების ერთობლიობას  წარმოადგენს და არა სოციალურ რეაქციებს. ბიოფიზიკური თეორიების მიხედვით, პიროვნება შეიძლება დავაკავშიროთ ინდივიდისათვის დამახასიათებელ თვისებებთან, რომლებიც ექვემდებარება ობიექტურ აღწერასა და გაზომვას.

განსაზღვრებების მეორე მნიშვნელოვანი ტიპი (რომელსაც *განსაზღვრება-ომნიბუსსაც* უწოდებენ) ტერმინ „პიროვნებას“ იყენებს იმ ყველაფრის აღსანიშნავად, რაც ინდივიდს ეხება და თეორეტიკოსი  ინდივიდის აღწერისას ჩამოთვლის მისი აზრით ყველაზე მნიშვნელოვან გაგებებს, რომლებიც ქმნიან პიროვნებას. 
სხვა განსაზღვრებებში კი ხაზი ესმება პიროვნების მაინტეგრირებელ ან ორგანიზაციულ ფუნქციას. იგულისხმება, რომ პიროვნება წარმოადგენს განსხვავებული დისკრეტული რეაქციების სტრუქტურას ან ორგანიზაციას. აგრეთვე, როგორც ორგანიზაცია, რომელიც წარმოადგენს პიროვნების აქტივობის შედეგს. აქტივობა კი ინდივიდის შიგნით არსებული ძალით წარიმართება. პიროვნება არის ის, რაც აწესრიგებს, ათანხმებს და წარმართავს ინდივიდუალური ქცევის სხვადასხვა სახეს.

სხვა განსაზღვრებები პიროვნებას ქცევის ინდივიდუალურ თუ უნიკალურ ასპექტთან აიგივებენ. ამ შემთხვევაში, პიროვნების ცნება იხმარება როგორც იმ მახასიათებლის აღსანიშნად, რომელიც ინდივიდს დანარჩენი ადამიანებისაგან განასხვავებს. 

საბოლოოდ, არსებობს ისეთი მოსაზრებაც, რომლის თანახმად პიროვნება ინდივიდის *არსს* წარმოადგენს. ამ განსაზღვრებებში ხაზი ესმება იმას, რომ პიროვნება არის ის, რასაც ადამიანი სინამდვილეში წარმოადგენს, ანუ პიროვნება მოიცავს იმას, რაც ადამიანის ყველაზე ტიპური და ღრმა მახასიათებელია.

## ლიტერატურა
* C.S.Hall, G.Lindsey. Theories of Personality
* ფ. ზიმბარდო, რ. გერიგი. ფსიქოლოგია და ცხოვრება

კატეგორია:ფსიქოლოგია
კატეგორია:პიროვნების ფსიქოლოგია
ედუარდ ჯენერი

**ედუარდ ენტონ ჯენერი** (; დ. 17 მაისი, 1749 − გ. 26 იანვარი, 1823) — ინგლისელი მეცნიერი, რომელიც სწავლობდა გარემოს. აღიარებულია, როგორც ყვავილის ვაქცინის შემქმნელი და ზოგჯერ „იმუნოლოგიის მამას“ უწოდებენ.

გარდაიცვალა, 1823 წლის 26 იანვარს, 73 წლის ასაკში, ინსულტის შედეგად. მას ორი ვაჟი და ერთი ქალიშვილი ჰყავდა, მაგრამ უფროსი ვაჟი ტუბერკულოზის შედეგად გარდაიცვალა 21 წლის ასაკში.

## ვაქცინა 
ჯენერმა შეამჩნია, რომ ფერმერები, რომლებსაც ძროხებისგან გადაედოთ ყვავილი, შემდგომში ამ დაავადებით აღარ ავადდებოდნენ. აღმოჩნდა , რომ ძროხებისთვის დამახასიათებელია ყვავილის შედარებით მსუბუქი ფორმა.ჯენერმა დაასკვნა, რომ ფერმერბს, რომლებმაც ყვავილის მსუბუქი ფორმა გადაიტანეს, ამ დაავადების მიმართ გამოუმუშავდათ იმუნიტეტი და ამიტომ მათთვის საშიში უკვე აღარ იყო. 1790 წლის 14 მაისს ჯენერმა პირველი აცრა 8 წლის ჯეიმზ ფიპს შეუყვანა ყვავილით დაავადებული ძროხის გამონაყარიდან აღებული სითხე, რის შემდეგაც ბავშვი ყვავილით აღარ დაავადდა. ამით ჯენერმა პირველმა დაადგინა ვაქცინაციის უდიდესი მნიშვნელობა ადამიანის ჯანმრთელობისათვის.

## ლიტერატურა
*John Baron. M.D. F.R.S., "The Life of Edward Jenner MD LLD FRS", Henry Colburn, London, 1827.
*Baron, John, "The Life of Edward Jenner with illustrations of his doctrines and selections from his correspondence". Two volumes. London 1838.
*Edward Jenner, the man and his work. BMJ 1949 E Ashworth Underwood
*Fisher, Richard B., "Edward Jenner 1749–1823," Andre Deutsch, London, 1991.
*
*

## რესურსები ინტერნეტში 
* 
* 

## სქოლიო
კატეგორია:ინგლისელი მეცნიერები
კატეგორია:დაბადებული 1794
კატეგორია:გარდაცვლილი 1823
რუსეთის მეცნიერებათა აკადემიის აღმოსავლეთმცოდნეობის ინსტიტუტი

**რუსეთის მეცნიერებათა აკადემიის აღმოსავლეთმცოდნეობის ინსტიტუტი ** (რუსულად Институт востоковедения РАН (აბრევიატურა - ИВ РАН)) სამეცნიერო-კვლევითი ინსტიტუტი აზიისა და ჩრდილოეთ აფრიკის კომპლექსური კვლევის დარგში. 

: მისამართი: 107031, Москва, Рождественка, д. 12.
: ინსტიტუტის დირექტორი: პროფესორი ვიტალი ნაუმკინი (Наумкин Виталий Вячеславович)

## ინსტიტუტის დაარსების ისტორია 
ინსტიტუტი დაარსებულ იქნა 1818 წლის ოქტომბერში სანქტ-პეტერბურგში თავდაპირველი სახელწოდებით „საიმპერატორო სამეცნიერო აკადემიასთან არსებული აზი(ატ)ური მუზეუმი“. 1950 წლიდან ინსტიტუტი ფუძნდება მოსკოვში. 1960-1970 წ.წ. სამეცნიერო-კვლევითი  დაწესებულებას შეუცვალეს სახელი და ეწოდა „აზიის ხალხთა ინსტიტუტი“.  
ინსტიტუტის სანქტ-პეტერბურგის ფილიალს 2007 წელს გამოეყო ცალკე ინსტიტუტი - **აღმოსავლური ხელნაწერების ინსტიტუტი** (Институт восточных рукописей РАН (ИВР РАН)).

## ინსტიტუტის სტრუქტურა 
* არაბული და ისლამური კვლევების ცენტრი
* შუა აზიის, კავკასიის და ურალ-ვოლგისპირეთის შესწავლის ცენტრი
* ინდოეთის კვლევების ცენტრი
* იაპონიის კვლევების ცენტრი
* ისრაელის კვლევების განყოფილება
* ჩინეთის კვლევების განყოფილება
* კორეისა და მონღოლეთის კვლევების განყოფილება
* აზიის ხალხთა ლიტერატურების განყოფილება
* შედარებითი კულტუროლოგიის განყოფილება 
* შედარებით-თეორიული კვლევების განყოფილება 
* ახლო და შუა აღმოსავლეთის ქვეყნების კვლევების განყოფილება 
* სამხრეთ-აღმოსავლეთი აზიის კვლევების განყოფილება 
* ეკონომიკური კვლევების განყოფილება 
* სამხრეთ-წყნარი ოკეანის კვლევების განყოფილება 
* აზიის ხალხთა კვლევების განყოფილება 

## სამეცნიერო-კვლევითი პერიოდიკა 
აზია ი აფრიკა სეგოდნია (ჟურნალი)

კატეგორია:აღმოსავლეთმცოდნეობა
საქართველოს რევოლუციური კომიტეტი

**საქართველოს რევოლუციური კომიტეტი**, *საქართველოს რევკომი* (; 16 თებერვალი, 1921 — 25 თებერვალი, 1922) — საბჭოთა ხელისუფლების დროებითი საგანგებო ორგანო, რომელიც შეიქმნა საბჭოთა რუსეთ-საქართველოს ომის დროს, 1921 წლის 16 თებერვალს საქართველოს კომპარტიის ხელმძღვანელობით. გამოცხადდა წითელი არმიის მიერ ოკუპირებულ შულავერში, რის გამოც არაოფიციალურად „შულავერის მთავრობასაც“ უწოდებდნენ.

საქართველოს ოკუპაციისა და საბჭოთა ხელისუფლების დამყარების შემდეგ რევკომი ასრულებდა ხელისუფლების საგანგებო ორგანოს როლს, რომელსაც ოფიციოზი განმარტავდა, როგორც „პროლეტარიატის დიქტატურის გარდამავალი ხასიათის პოლიტიკურ-სახელმწიფოებრივი ფორმის ფუნქციას“. მისი მოვალეობა იყო დამოუკიდებელი საქართველოს სახელმწიფო ხელისუფლების ორგანოების ლიკვიდაცია და ახალი ხელისუფლების ორგანოების შექმნა, საბჭოების არჩევნებამდე „რევოლუციური წესრიგის“ უზრუნველყოფა და „პირველი რევოლუციური გარდაქმნების“ განხორციელება.

საქართველოს რევოლუციური კომიტეტის შემადგენლობაში შედიოდნენ: ფილიპე მახარაძე, მამია ორახელაშვილი, შალვა ელიავა, გიორგი ელისაბედაშვილი, საშა გეგეჭკორი, ამაიაკ ნაზარეტიანი და ბესარიონ კვირკველია.

1921 წლის 25 თებერვალს საქართველოს რევოლუციური კომიტეტმა ხელში აიღო ძალაუფლება თბილისში და შეუდგა ბოლშევიკური ცენტრალური და ადგილობრივი ორგანოების შექმნას. 8 მარტის სხდომაზე აირჩიეს მისი პრეზიდიუმი ფილიპე მახარაძის თავმჯდომარეობით. პრეზიდიუმმა პრინციპილად მოიწონა საგუბერნიო, სამაზრო, საქალაქო, სათემო და სასოფლო რევკომების სისტემა, რომელთაც საქართველოს ხელისუფლების მიერ ევაკუირებულ ადგილებზე ქმნიდნენ ბოლშევიკები და პარტიული ორგანოები დანიშვნის წესით. საქართველოს რევოლუციური კომიტეტმა გაუქმებული სამინისტროების ნაცვლად შექმნა სახელმწიფო მმართველობის ახალი ორგანოები — სახალხო კომისარიატები და სახალხო კომისართა საბჭო. 11 მარტს საქართველოს არმია და სახალხო გვარდია დაშლილად გამოაცხადა და წითელი არმიის ქართული ნაწილების შექმნას შეუდგა. 24 მარტს დაითხოვა საქართველოს დამფუძნებელი კრება, 22 მარტის დეკრეტით საფუძველი ჩაუყარა სასამართლოს გარდაქმნას; შექმნა მილიცია და საგანგებო კომისია ანტი-საბჭოთა მოძრაობასთან საბრძოლველად. სახალხო მეურნეობის მართვისთვის შექმნა სახალხო მეურნეობის უმაღლესი საბჭო, დაიწყო რესპუბლიკაში ეროვნული უმცირესობათა სახელმწიფოებრივი მოწყობა ავტონომიის ფორმით.

1922 წლის 25 თებერვალს შედგა საქართველოს საბჭოების I ყრილობა, რომლის პირველ სესიაზეც საქართველოს რევკომმა საკუთარი უფლებამოსილება მოიხსნა.

## იხილეთ აგრეთვე
*რევოლუციური კომიტეტები

## ლიტერატურა
კატეგორია:საქართველოს მთავრობა
კატეგორია:საქართველოს სსრ
ცნობიერება

250px|მინიატიურა|მეჩვიდმეტე საუკუნის წარმოდგენა ცნობიერებაზე
**ცნობიერება** — შინაგანი მოვლენებისა და გარემოს პირობების ცნობიერად აღქმის მდგომარეობა. ჩვეულებრივი, ფხიზელი ცნობიერება მოიცავს აღქმებს, აზრებს, გრძნობებს, წარმოდგენებსა და სურვილებს მოცემულ მომენტში.
პირობითად შესაძლებელია ცნობიერების 3 დონის განსაზღვრა: 
# ბაზისური დონე — შინაგანი და გარეგანი სამყაროს ცნობიერება. ამ დონეზე ჩვენ სხვადასხვა შეგრძნების გაცნობიერება, შემჩნევა შეგვიძლია.
# იმის ასახვა, გააზრება, რასაც ვაცნობიერებთ. ამ დონეზე სიმბოლურ ცოდნას ვიყენებთ, რომელიც გვათავისუფლებს რეალურ ობიექტებსა და მიმდინარე მოვლენებზე მიჯაჭვულობისგან და უფრო ზოგად ხასიათს ატარებს. 
# უმაღლესი დონე — საკუთარი თავის, როგორც ცნობიერი, მოაზროვნე ინდივიდის გაცნობიერება, ანუ თვითცნობიერება. ამ დონეზე პიროვნულად განცდილი მოვლენების *ავტობიოგრაფიულად* შემეცნება ხდება.

## ფორმები 
ცნობიერების ხელმისაწვდომობის მიხედვით გამოიყოფა შემდეგი სახის პროცესები:
* არაცნობიერი პროცესები — პროცესები, რომლებიც მიმდინარეობს ცნობიერებისა თუ მეხსიერების ჩარევის გარეშე (მაგ.: სუნთქვის პროცესი).

ადამიანის ქცევაზე არაცნობიერი ძალების ზეგავლენის შესახებ პირველი თეორია ზიგმუნდ ფროიდს ეკუთვნის. მის თანახმად, ფსიქიკური პროცესები არასასიამოვნო ცხოვრებისეულ მოგონებებს და ტაბუირებულ სურვილებს პერმანენტულად დევნიან ცნობიერებიდან. ფროიდის ახალი ხედვა ეწინააღმდეგებოდა მანამდე არსებულ ჯონ ლოკისეულ ხედვას, რომლის თანახმად ადამიანს, როგორც რაციონალურ არსებას, ფსიქიკის *ყველა* პროცესზე მიუწვდება ხელი.
* წინარეცნობიერი მეხსიერება — ისეთი ტიპის ინფორმაციას მოიცავს, რომელიც მოცემულ მომენტში ცნობიერი არაა, მაგრამ საჭიროების შემთხვევაში ცნობიერდება. წინარეცნობიერში ინფორმაცია შეუმჩნევლად არსებობს, მაგრამ აუცილებლობის შემთხვევაში მისი ამოტანა ადვილად ხდება.

## ფუნქციები 
ცნობიერების განვითარება, უპირველეს ყოვლისა, გარემოსთან ადაპტაციის ფუნქციასთან არის დაკავშირებული. ამას ის სამი გზით ახორციელებს:
# **შემზღუდავი ფუნქცია** — ის ამცირებს შემომავალ სტიმულთა ნაკადს შემჩნეული და ყურადღების ცენტრში მოხვედრილი სტიმულების რაოდენობის შეზღუდვით. 
# **სელექციური (შერჩევითი) შენახვის ფუნქცია** — ცნობიერება საშუალებას გვაძლევს შევარჩიოთ და შევინახოთ ის სტიმულები, რომელთა ანალიზი, ინტერპრეტაცია და მათზე რეაგირება გვსურს მომავალში. ანუ საჭიროებისდა მიხედვით, ცნობიერება გამოცდილების კლასიფიცირებისა თუ იგნორირების საშუალებას გვაძლევს. 
# **დამგეგმარებელი(აღმასრულებელ-მაკონტროლებელი) ფუნქცია** — ალტერნატივების გააზრება, განხილვა და სხვადასხვა შესაძლო შედეგის წარმოსახვა წარსულ ცოდნაზე დაყრდნობით. ცნობიერება ამ ფუნქციის მეშვეობით თავს ართმევს ძლიერ სურვილებს, როდესაც ისინი ეწინააღმდეგებიან მორალურ ან პრაქტიკულ მიზნებს.

## იხილეთ აგრეთვე 
* ზიგმუნდ ფროიდი
* ჯონ ლოკი
* ფსიქოანალიზი

## ლიტერატურა 
* *ფ. ზიმბარდო, რ. გერიგი.* ფსიქოლოგია და ცხოვრება

## რესურსები ინტერნეტში 
* *Anthropology of Consciousness* 
* *Consciousness and Cognition*
* *Consciousness & Emotion*
* Consciousness Studies  at the Open Directory Project
* *Journal of Consciousness Studies*

კატეგორია:კოგნიტური ფსიქოლოგია
კატეგორია:ფილოსოფია
ხარდინეს-დელ-რეის აეროპორტი

**ხარდინეს-დელ-რეის აეროპორტი** ( — აეროპორტი კუნძულ კაიო-კოკოზე (კუბა). გაიხსნა 2002 წლის 26 დეკემბერს. ხარდინეს-დელ-რეის აეროპორტმა შეცვალა კაიო-კოკოს აეროპორტი, რომელიც მისგან დასავლეთით 10 კილომეტრითაა დაშორებული. ყოველწლიურად ათასობით კანადელ და ევროპელ დამსვენებელს ემსახურება აეროპორტი. რეისები სრულდება კაიო-კოკოსა და კაიო-გილერმოს კუნძულებზე. 

## იხილეთ აგრეთვე
* კაიო-კოკოს აეროპორტი

## რესურსები ინტერნეტში
* Equipment, airports, routes and colleagues 

 
კატეგორია:კუბის აეროპორტები
კოლორადოსის არქიპელაგი

**კოლორადოსის არქიპელაგი** () — კუნძულთა ჯგუფი კუბის ჩრდილოეთ-დასავლეთ სანაპიროსთან. განვითარებულია თევზჭერა და ტურიზმი. იჭერენ კიბოსნაირებს, ღრუბლებს, ხამანწკებსა და თინუსს. კოლორადოსის არქიპელაგი ვრცელდება პინარ-დელ-რიოს პროვინციის ჩრდილოეთ სანაპიროსთან, მექსიკის ყურის სიახლოვეს. 

გადაჭიმულია დაახლოებით 100 კმ-ზე. არქიპელაგთან მდებარეობს ქალაქი პინარ-დელ-რიო.

## იხილეთ აგრეთვე
* კუბის გეოგრაფია

## სქოლიო
კატეგორია:კუბის კუნძულები
რობერტ დაუნი უმცროსი

**რობერტ დაუნი უმცროსი** (; დ. 4 აპრილი, 1965) — ამერიკელი მსახიობი და მომღერალი. 2008 წელს ჟურნალმა „ტაიმმა“ იგი 100 ყველაზე გავლენიან ადამიანთა შორის დაასახელა. ჟურნალ „Forbes“-ზე დაყრდნობით, 2013 და 2015 წლებში დაუნი ყველაზე მაღალანაზღაურებადი მსახიობი იყო. იგი აგრეთვე მეორე ყველაზე მაღალშემოსავლიანი მსახიობია, რომლის ფილმების შემოსავალი 14 მილიარდ აშშ დოლარს აღემატება.

მისი დებიუტი კინოში შედგა 1970 წელს, 5 წლის ასაკში, მამის, რობერტ დაუნი უფროსის მიერ გადაღებულ ფილმში „ფუნტი“. 1980-იან წლებში იგი თამაშობდა ფილმებში მოზარდების შესახებ. პირველი დიდი აღიარება მოიპოვა ფილმით „ნულზე ნაკლები“. 1992 წელს, ფილმში „ჩაპლინი“ შესრულებულმა მთავარმა როლმა მას მოუტანა BAFTA და აგრეთვე ოსკარის პირველი ნომინაცია საუკეთესო მსახიობის კატეგორიაში.

1990-იან წლებში ნარკოტიკებთან დაკავშირებული ხმაურიანი სკანდალების შემდეგ იგი დაუბრუნდა ეკრანებს ლარი პოლის როლით ტელესერიალში ელი მაკბილი, რამაც მოუტანა კარიერაში პირველი ოქროს გლობუსი. ამას მოჰყვა რამდენიმე წარმატებული როლი ფილმებში: „გოთიკა (2003), „გაფრენილი კოცნა“ (2005) და „ზოდიაქო“ (2007). 2008 წელს ფილმ „ტროპიკულ ქარიშხალში“ შესრულებული როლისთვის მიიღო ოსკარის მეორე ნომინაცია. 2006 წელს მიიღო ტონი სტარკის როლი ფილმში „რკინის კაცი“, რითაც საფუძველი ჩაეყარა მასშტაბურ მედიაფრენჩაიზს Marvel-ის კინოსამყაროს. დაუნიმ როლის განსახიერება განაგრძო ფილმებში: „წარმოუდგენელი ჰალკი“ (2008), „რკინის კაცი 2“ (2010), „შურისმაძიებლები“ (2012), „რკინის კაცი 3“ (2013), „შურისმაძიებლები: ულტრონის ეპოქა“ (2015), „კაპიტანი ამერიკა: სამოქალაქო ომი“ (2016), „ადამიანი ობობა: დაბრუნება“ (2017), „შურისმაძიებლები: უსასრულობის ომი“ (2018) და „შურისმაძიებლები: დასასრული“ (2019). იგი აგრეთვე ცნობილია შერლოკ ჰოლმზის როლით გაი რიჩის ფილმებში შერლოკ ჰოლმზი (2009) და „შერლოკ ჰოლმზი: ჩრდილების თამაში“ (2011). პირველ ნაწილში შესრულებული როლისთვის გადაეცა მეორე ოქროს გლობუსი.

## ფილმოგრაფია 
;დისკოგრაფია
;სტუდიური ალბომები
* *The Futurist* (2004)

## რესურსები ინტერნეტში 
* 
* 
* 
* ინტერვიუ რობერტ დაუნისთა — Los Angeles Times
* ინტერვიუ რობერტ დაუნისთან —Reviewgraveyard.com

## სქოლიო
კატეგორია:დაბადებული 4 აპრილი
კატეგორია:დაბადებული 1965
კატეგორია:ნიუ-იორკელები
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი ვიდეო თამაშების მსახიობები
კატეგორია:ამერიკელი მამაკაცი გამხმოვანებლები
კატეგორია:გერმანელი ამერიკელები
კატეგორია:ირლანდიელი ამერიკელები
კატეგორია:შოტლანდიელი ამერიკელები
კატეგორია:BAFTA-ს გამარჯვებულები (პიროვნებები)
კატეგორია:ოქროს გლობუსის გამარჯვებულები
კატეგორია:კინომსახიობთა გილდიის ჯილდოს მფლობელები
კატეგორია:მსახიობები ანბანის მიხედვით
კატეგორია:ცოცხალი ადამიანები
შოთა მირიანაშვილი

**შოთა მირიანაშვილი** (დ. 2 ივლისი, 1936, სოფელი ახალსოფელი, ყვარლის მუნიციპალიტეტი) — ქართველი ალპინისტი. საქართველოს მთამსვლელთა ფედერაციის პრეზიდენტი.

იყო სსრკ-ის ჩემპიონი ტრავერსების კლასში (1976, საღრანის დიდი ნალი), სამგზის მეორე (1960, 1975, 1977) და სამგზის მესამე (1965, 1969, 1973) პრიზიორი სასიმაღლო, კლდოვან და ტექნიკურ კლასებში. 1960-70-იან წლებში  საქართველოს მთამსვლელთა ნაკრების კაპიტანი და მწვრთნელი. განხორციელებული აქვს მრავალი ასვლა, მათ შორის პირველასვლები როგორც კავკასიონზე ასევე პამირის და ტიან-შანის მთიანეთში. მინიჭებული აქვს საერთაშორისო კლასის სპორტის ოსტატის და საქართველოს დამსახურებული მწვრთნელის წოდებები. თსუ-ის გიორგი ნიკოლაძის სახელობის ალპური კლუბის პრეზიდენტი (1956 წლიდან), საქართველოს მთამსვლელთა ფედერაციის პრეზიდენტი (2000 წლიდან), ხელმძღვანელობდა ასზე მეტ მასობრივ ალპინიადას და სპორტულ-საკვალიფიკაციო შეკრებას. 

შოთა მირიანაშვილი არის საერთაშორისო კლასის სპორტის ოსტატი, საქართველოს დამსახურებული მწვრთნელი. ასევე არის თსუ-ს ნახევარგამტართა ფიზიკის სამეცნიერო-კვლევითი ინსტიტუტის დირექტორი.

## რესურსები ინტერნეტში 
* მირიანაშვილი შოთა // საქართველოს ოლიმპიელთა კლუბი.

კატეგორია:ქართველი მთამსვლელები
კატეგორია:დაბადებული 1936
კატეგორია:დაბადებული 2 ივლისი
აზია ი აფრიკა სეგოდნია (ჟურნალი)

**აზია ი აფრიკა სეგოდნია** ( „აზია და აფრიკა დღეს“) გამოდის 1957 წლის მარტიდან (1961 წლამდე გამოდიოდა სახელწოდებით („სოვრემენნი ვოსტოკ“ «Современный Восток» „თანამედროვე აღმოსავლეთი“). 

**აზია ი აფრიკა სეგოდნია** აქვეყნებს სტატიებს, წერილებს და მიმოხილვებს აზიისა და აფრიკის ქვეყნების არაოდენ ისტორიისა და კულტურის სხვადასხვა საკითხებზე, არამედ დღევანდელობის არაერთ შიდა პრობლემაზე. ჟურნალში იბეჭდება რეცენზიები, კორესპონდენციები და სხვა მასალები საერთაშორისო ურთიერთობებში მიმდინარე პოლიტიკურ, ეკონომიკურსა და სოციალურ პროცესებზე, აგრეთვე კულტურასა და ხელოვნებაზე. 

როგორც წესი, სტატიების ავტორებად გვევლინებიან აფრიკისა და აზიის შესაბამისი ქვეყნების, ან რეგიონების დარგებში მომუშავე სპეციალისტები, დოქტორები, პროფესორები. 

2007 წელს ჟურნალის დაარსებიდან 50 წელი შესრულდა და გამოვიდა მისი მე-600 ნომერი. ჟურნალის დარგის წამყვან პერიოდიკად ითვლება არა მარტო რუსეთის, არამედ მსოფლიოს მრავალ ქვეყანაში. ჟურნალი იბეჭდება 80 გვერდზე.

გამომცემელი: რუსეთის მეცნიერებათა აკადემიის აღმოსავლეთმცოდნეობის ინსტიტუტი (Институт востоковедения РАН)
მთავარი რედაქტორი: რუსეთის მეცნიერებათა აკადემიის წევრ-კორესპონდენტი ა. მ. ვასილიევი (А. М. Васильев)

## იხილეთ აგრეთვე 
აზიისა და აფრიკის ქვეყნების ინსტიტუტი (მოსკოვი)

## რესურსები ინტერნეტში 
* ჟურნალ „აზია ი აფრიკა სეგოდნია“-ს ოფიციალური საინტერნეტო გვერდი 

კატეგორია:რუსეთის ჟურნალები
კატეგორია:რუსულენოვანი ჟურნალები
კატეგორია:აღმოსავლეთმცოდნეობა
მირიან მირიანაშვილი

**მირიან მირიანაშვილი** (დ. 1 იანვარი, 1961, თბილისი) — ქართველი პოლიტიკოსი და იურისტი.

## ბიოგრაფია 
1983 წელს დაამთავრა თბილისის სახელმწიფო უნივერსიტეტი გეოფიზიკის სპეციალობით, 1999 წელს კი იმავე უნივერსიტეტის იურიდიული ფაკულტეტი. 1987 წელს ასპირანტურის დამთავრების შემდეგ იქვე ეწეოდა სამეცნიერო და პედაგოგიურ საქმიანობას.

80-იანი წლების მეორე ნახევრიდან ეროვნულ-განმათავისუფლებელი მოძრაობის მონაწილეა. სხვადასხვა დროს იყო საქართველოს სახალხო ფრონტის გამგეობის, „მრგვალი მაგიდა — თავისუფალი საქართველოს“ მუდმივი საბჭოს წევრი და საუნივერსიტეტო მოძრაობის თავმჯდომარე. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“,  ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). იყო საკონსტიტუციო კომისიის წევრი და 1991 წლის 31 მარტის დამოუკიდებლობის შესახებ რეფერენდუმის ერთ-ერთი ორგანიზატორი. 

1995-1998 წლებში საქართველოს რეფორმატორთა კავშირის ორგ. მდივანია შემდეგ პოლიტ. მდივანი. 1999-2001 წლებში იყო ერთიანი ნაციონალური მოძრაობის თავმჯდომარე.

## რესურსები ინტერნეტში
* მირიან მირიანაშვილი — საქართველოს  ეროვნული ბიბლიოთეკა
*მირიან მირიანაშვილი   — საქართველოს პარლამენტის ოფიციალური საიტი

## სქოლიო
კატეგორია:დაბადებული 1 იანვარი
კატეგორია:დაბადებული 1961
კატეგორია:საქართველოს რესპუბლიკის I მოწვევის უზენაესი საბჭოს წევრები
მ
ქართველი ებრაელების სინაგოგა თელ-ავივში

**ქართველი ებრაელების სინაგოგა თელ-ავივში** — სინაგოგა ისრაელის ქალაქ თელ-ავივის კვარტალ ნევე-შეანანში. აშენდა 1926 წელს ემიგრანტი ქართველი ებრაელების მიერ. 

პორტალის - "იზრუს" ინფორმაციით, სინაგოგა შეიძლება მალე ბულდოზერებით აიღონ და მის ადგილზე ახალი შენობა ააგონ. გაზეთ "მაარივი"-ს ცნობთ, სინაგოგა რეგისტრირებული არასოდეს ყოფილა და მუნიციპალიტეტის დოკუმენტებში უბრალო ქოხად არის რეგისტრირებული. მისივე ინფორმაციით, "ოდესღაც საქართველოდან ჩასულთა დიდი სათვისტომო თელ-ავივის სამხრეთით თითქმის გაქრა - ადამიანები გაემგზავრნენ, მათი ადგილი კი ათობით ათასმა გასტარბაიტერმა და ინფილტრანტმა აფრიკიდან დაიკავა". სათვისტომოს წარმომადგენლებმა 2011 წლის დეკემბერში ისრაელის იუსტიციის მინისტრს გაუგებრობის გამოსწორების თხოვნით მიმართეს - თუ შენობა სალოცავ სახლად იქნება აღიარებული, მაშინ მის აღებას ვერ შეძლებენ. 

როგორც გაზეთი იუწყება, სინაგოგის ეზოში ბარი გაიხსნა, რომელშიც არალეგალებს იფარებენ, მის პირდაპირ ორი ჯიხურია განთავსებული, რომელიც ფილიპინელებს ეკუთვნით. თავად სინაგოგაში თითქმის არაფერი ხდება. მიუხედავად ამისა, ქართველ ებრაელთა არამრავალრიცხოვან უხუცესებს მისი შენარჩუნება სურთ, რასაც "სიბილწის ზღვაში სიწმინდის კუნძულს" უწოდებენ. მათი აზრით, სინაგოგა ქართველი ებრაელების ტრადიციის შენარჩუნებას უწყობს ხელს, თუმცა ხელისუფლება მათ არ უსმენს. სასამართლომ შენობის დემონტაჟზე თანხმობა უკვე გასცა, სინაგოგის მრევლი კი კომპენსაციის სახით 290 ათასს შეკელს (თითქმის 60 ათასი ევრო) მიიღებს.

## რესურსები ინტერნეტში 
* ორ კვირაში თელ-ავივში 85 წლის წინ ქართველი ებრაელების მიერ აშენებულ სინაგოგას აიღებენ // Information Agency 'PirWeli'

კატეგორია:ქართველი ებრაელები
საქართველოს პიონერი

**საქართველოს პიონერი** — ვაშლის სასუფრე  ჯიში. მიღებულია ზამთრის ოქროსფერი პარმენისა და ზამთრის ბანანის შეჯვარებით. უმეტესად გავრცელებულია აღმოსავლეთ საქართველოში. ხე ინტენსიურად იზრდება. აქვს მომრგვალო-პირამიდული ვარჯი, მსხვილი და მომრგვალო ფორმის (ფუძესთან განიერი) ნაყოფი, თხელი, მოყვითალო, ღია წითლად შეფერილი კანი, რომელსაც მუქი წყვეტილი ზოლები დასდევს. რბილობი მოყვითალოა, საშუალო სიმკვრივისა, ნაზი, წვნიანი, კარგი არომატი და გემო აქვს. ტრანსპორტაბელურია. ხე მსხმოიარობას იწყებს მე-5 — მე-6 წელს, უხვმოსავლიანია.
## ლიტერატურა
კატეგორია:ვაშლის ქართული ჯიშები
ვიდა გუერა

**ვიდა გუერა** ( დ. 19 მარტი, 1974) — ამერიკელი მოდელი, მსახიობი და მომღერალი. წარმოშობით კუბელი. აშშ-ში პოპულარობა მოიპოვა მას შემდეგ, რაც 2002 წელს ფოტოები გადაიღო ინგლისური გასართობი ჟურნალისთვის სახელწოდებით „FHM“.

ვიდა გუერა დაიბადა კუბის დედაქალაქ ჰავანაში. მოგვიანებით ემიგრირებული იყო აშშ-ში. არაერთხელ გამოჩნდა ესპანურენოვან სატელევიზიო პროგრამებში. 2005 წლის აპრილში თითქოსდა ვიდა გუერას კამეროფონზე ჰაკერების შეტევა განხორციელდა. ათობით ფოტოსურათი, მათ შორის გუერას შიშველი სურათები ფართოდ გავრცელდა ინტერნეტში. 2006 წლის ივლისში ჟურნალ პლეიბოიში გამოჩნდა ვიდა გუერას პირველი ოფიციალური ფოტოსურათები. იგი ვეგეტარიანელია.

## რესურსები ინტერნეტში
* 
* ოფიციალური საიტი

## სქოლიო
კატეგორია:ამერიკელი მსახიობები
კატეგორია:ამერიკელი ქალი მომღერლები
კატეგორია:კუბელი მომღერლები
კატეგორია:კუბელი მსახიობები
კატეგორია:დაბადებული 1974
კატეგორია:დაბადებული 19 მარტი
კატეგორია:ცოცხალი ადამიანები